ai4bharat/Pralekha huggingface dataset:
সংস্কৃতিমন্ত্রক
কেন্দ্রীয় সংস্কৃতি প্রতিমন্ত্রী শ্রীমতী মীনাক্ষী লেখি বারানসীতে তিন দিনের "কাশী উৎসব"-এর সূচনা করেছেন
নতুন দিল্লি, ১৭ নভেম্বর, ২০২১
কেন্দ্রীয় সংস্কৃতি প্রতিমন্ত্রী শ্রীমতী মীনাক্ষী লেখি বারানসীতে তিন দিনের "কাশী উৎসব"-এর সূচনা করেছেন। কাশীর ঐতিহ্য ও সংস্কৃতি বিশেষ করে - গোস্বামী তুলসী দাস, সন্ত কবির, সন্ত রায়দাস, ভারতেন্দু হরিশচন্দ্র, মুন্সি প্রেমচাঁদ এবং শ্রী জয়শঙ্কর প্রসাদের মতো ব্যক্তিত্বদের কর্মকাণ্ড তুলে ধরতেই এই উদ্যোগ নেওয়া হয়েছে। কেন্দ্রীয় সংস্কৃতি মন্ত্রকের উদ্যোগে এবং উত্তর প্রদেশ সরকারের সহযোগিতায় আজাদি কা অমৃত মহোৎসবের অঙ্গ হিসেবে এই উৎসবের আয়োজন করা হয়েছে।
অনুষ্ঠানে ভাষণে কেন্দ্রীয় সংস্কৃতি প্রতিমন্ত্রী শ্রীমতী মীনাক্ষী লেখি জানান, কাশী শহরে এই উৎসব এক স্মরণীয় ঘটনা। কাশী হলো লোক সঙ্গীত, বেদ, বিজ্ঞান ও জ্ঞানের পরিপূর্ণ স্থান। তিন দিনের এই উৎসবের উদ্দেশ্যই হলো এলাকার মানুষকে কাশীর সমৃদ্ধ ঐতিহ্য সম্পর্কে সচেতন করে তোলা। শ্রীমতী লেখি আরও জানান, এই উৎসবের মাধ্যমে এখানকার সমৃদ্ধ সাংস্কৃতিক ঐতিহ্য এবং ইতিহাস তুলে ধরা হবে।
এবারের তিন দিনের কাশী উৎসবে প্রতিদিন একটি করে বিষয় ভাবনা থাকছে। প্রথম দিন সাহিত্যিক ব্যক্তিত্ব ভারতেন্দু হরিশচন্দ্র এবং শ্রী জয়ঙ্কর প্রসাদকে কেন্দ্র করে অনুষ্ঠান থাকছে। দ্বিতী দিন বিশিষ্ট কবি সন্ত রায়দাস এবং সন্ত কবির দাসকে ঘিরে নানান অনুষ্ঠানের আয়োজন করা হয়েছে। তৃতীয় দিন গোস্বামী তুলসী দাস এবং মুন্সি প্রেমচাঁদের জীবন ঘিরে নানান কর্মকাণ্ডের আয়োজন করা হয়েছে। এছাড়াও কাশী উৎসবে থাকছে পুস্তক প্রদর্শনীর ব্যবস্থা।
CG/SS/SKD/
(Visitor Counter : 117
প্রধানমন্ত্রীরদপ্তর
প্রধানমন্ত্রী আজমীঢ় শরীফ দরগার জন্য চাদর অর্পণ করেছেন
নতুন দিল্লি, ১৫ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী খাজা মইনুদ্দিন চিশতির ৮০৯-তম উরশ উৎসব উপলক্ষে আজমীঢ় শরীফ দরগায় দেওয়ার জন্য একটি চাদর অর্পণ করেছেন। এই চাদরটি আজমীঢ় শরীফ দরগায় চরান হবে বলে প্রধানমন্ত্রী আজ এক টুইট বার্তায় জানিয়েছেন।
মানবসম্পদবিকাশমন্ত্রক
২০১৯ – ২০ শিক্ষাবর্ষের জন্য রাজ্য ও কেন্দ্রশাসিত অঞ্চলের শিক্ষা ক্ষেত্রে বিভিন্ন বিষয়ের সম্পাদনার শ্রেণী বিভাগের সূচক কেন্দ্রীয় শিক্ষা মন্ত্রক অনুমোদন করেছে
নতুন দিল্লি, ৬ই জুন, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ ২০১৯ – ২০ শিক্ষাবর্ষে রাজ্য ও কেন্দ্রশাসিত অঞ্চলগুলির শিক্ষা ক্ষেত্রে বিভিন্ন বিষয়ের সম্পাদনার শ্রেণী বিভাগের সূচক  অনুমোদন করেছেন। স্কুল শিক্ষায় পরিবর্তন আনার জন্য যে ৭০টি বিষয় অনুঘটকের কাজ করে সেগুলির উপর ভিত্তি করে এই সূচক চালু করা হয়েছে। ২০১৭ – ১৮ শিক্ষাবর্ষকে ভিত্তি বর্ষ হিসেবে বিবেচনা করে এই পিজিআই প্রকাশ করা হয়েছে। শিক্ষা ক্ষেত্রে বহু প্রতীক্ষিত পরিবর্তনগুলি আনার জন্য কি কি ব্য়বস্থা নেওয়া হয়েছে, সে সম্পর্কে পিজিআই থেকে ধারণা পাওয়া যাবে। স্কুল শিক্ষার প্রতিটি স্তরে নির্দিষ্ট লক্ষ্যে পৌঁছানোর জন্য কোথায় কোথায় ফাঁক থেকে যাচ্ছে, এই পিজিআই-এর মাধ্যমে সেটি বোঝা যাবে।
২০১৯ – ২০ শিক্ষাবর্ষে সার্বিকভাবে পাঞ্জাব, চন্ডীগড়, তামিলনাডু, আন্দামান ও নিকোবর এবং কেরালা এ++ পেয়েছে। বেশির ভাগ রাজ্য ও কেন্দ্রশাসিত অঞ্চলগুলি পূর্ববর্তী বছরের থেকে মানোন্নয়ন ঘটিয়েছে। সার্বিকভাবে পিজিআই-এর ১০ শতাংশ বেশি নম্বর পেয়েছে আন্দামান ও নিকোবর, অরুণাচলপ্রদেশ, মণিপুর, পুডুচেরি, পাঞ্জাব ও তামিলনাডু। শিক্ষার সুযোগ সংক্রান্ত ক্ষেত্রে ৮ পয়েন্ট বা ১০ শতাংশ বেশি নম্বর পেয়েছে আন্দামান ও নিকোবর, লাক্ষ্মাদ্বীপ ও পাঞ্জাব।
পরিকাঠামো ও অন্যান্য সুযোগ সুবিধার ক্ষেত্রে ১৩টি রাজ্য ও কেন্দ্রশাসিত অঞ্চল ১০ শতাংশ বেশি নম্বর বা ১৫ পয়েন্ট বেশি পেয়েছে। আন্দামান ও নিকোবর এবং ওডিশা এই বিভাগে ২০ শতাংশ বেশি নম্বর পেয়েছে।
শিক্ষার সম মানের বিষয়টিতে ১০ শতাংশর বেশি নম্বর পেয়েছে অরুণাচলপ্রদেশ, মণিপুর ও ওডিশা। প্রশাসনিক কাজের উন্নতিতে ৩৬ পয়েন্ট বা ১০ শতাংশ বেশি নম্বর পেয়েছে ১৯টি রাজ্য ও কেন্দ্রশাসিত অঞ্চল। এক্ষেত্রে ৭২ পয়েন্ট বা কমপক্ষে ২০ শতাংশ বেশি নম্বর পেয়েছে আন্দামান ও নিকোবর, অন্ধ্রপ্রদেশ, অরুণাচলপ্রদেশ, মণিপুর, পাঞ্জাব, রাজস্থান ও পশ্চিমবঙ্গ। পিজিআই –এর বিষয়ে বিস্তারিত তথ্য জানার জন্য নিচের লিঙ্কে ক্লিক করুন – https://www.education.gov.in/hi/statistics-new?shs_term_node_tid_depth=391
CG/CB/SFS
(Visitor Counter : 183
স্বাস্থ্যওপরিবারকল্যাণমন্ত্রক
ভারতীয় রেড ক্রশের দপ্তরে থ্যালাসেমিয়া শনাক্তকরণ ও পরামর্শ কেন্দ্রের উদ্বোধন করলেন ডঃ হর্ষ বর্ধন
নতুনদিল্লি, ১৮ই আগস্ট, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ নতুনদিল্লিতে ইন্ডিয়ান রেড ক্রশ সোস্যাইটির জাতীয় সদর দপ্তরের ব্লাড ব্যাঙ্কে থ্যালাসেমিয়া শনাক্তকরণ ও পরামর্শ কেন্দ্রের উদ্বোধন করেছেন।
ইন্ডিয়ান রেড ক্রশ সোস্যাইটির এই উদ্যোগের প্রশংসা করে মন্ত্রী জানিয়েছেন, সাধারণ মানুষকে এই রোগের বিষয়ে অবগত করে এই অসুখ প্রতিহত করা যাবে। সারা বিশ্বে বর্তমানে ২৭ লক্ষ থ্যালাসেমিয়া রোগী আছেন। ভারতে থ্যালাসেমিয়া আক্রান্ত শিশুদের সংখ্যা সবথেকে বেশী౼প্রায় এক থেকে দেড় লক্ষ। প্রতিবছর ১০ থেকে ১৫ হাজার শিশুর থ্যালাসেমিয়া হয়। এই শিশুদের জন্য বোন ম্যারো প্রতিস্থাপন একমাত্র চিকিৎসা। কিন্তু এটি খুব জটিল পদ্ধতি। তাই এই সব শিশুদের শরীরের অতিরিক্ত লোহা বা আয়রণ সরানোর জন্য নিয়মিত রক্ত দেওয়া ছাড়া আর কোন উপায় থাকে না।
ডঃ বর্ধন জানিয়েছেন, ইন্ডিয়ান রেড ক্রশ সোস্যাইটির এই উদ্যোগের ফলে যাঁদের থ্যালাসেমিয়া আছে, তাদের যথাযথ চিকিৎসা করা যাবে, এর ফলে তাঁরা আরো ভালো জীবন যাপন করতে পারবেন। এ ছাড়া থালাসেমিয়ার বাহকদের শনাক্ত করা, জীনগত পরামর্শদান  এবং গর্ভাবস্থায় নানা পরীক্ষানিরীক্ষার ফলে হিমোগ্লোবিনোপ্যাথিস সহ শিশুদের জন্ম আটকানো যাবে।
আমাদের লোহিত রক্ত কণিকার মধ্যে অস্বাভাবিকতা থেকে হিমোগ্লোবিনোপ্যাথিস, থ্যালাসেমিয়া ও সিকল সেলের মত যে অসুখ হয়, সেগুলি প্রতিহত করা যায়। ইন্ডিয়ান রেড ক্রশ সোস্যাইটির সাধারণ সম্পাদক শ্রী আর কে জৈন, থ্যালাসেমিয়া ইন্ডিয়ার প্রতিনিধিরা ছাড়াও স্বাস্থ্য মন্ত্রকের পদস্থ আধিকারিকরা এই অনুষ্ঠানে উপস্থিত ছিলেন।
(CG/CB
স্বাস্থ্যওপরিবারকল্যাণমন্ত্রক
অল ইন্ডিয়া ইনস্টিটিউট অফ মেডিক্যাল সায়েন্সেস, কল্যাণীতে বিশ্ব সাংকেতিক ভাষা দিবস উদযাপন
কলকাতা, ২৩ সেপ্টেম্বর, ২০২১
আজ বিশ্ব সাংকেতিক ভাষা বা সাইন ল্যাঙ্গুয়েজ দিবস। সেই সঙ্গে চলছে আন্তর্জাতিক বধির বা ডেফ সপ্তাহ। এই উপলক্ষে পশ্চিমবঙ্গের কল্যাণীতে অবস্থিত অল ইন্ডিয়া ইনস্টিটিউট অফ মেডিক্যাল সায়েন্সস, এইমস-এ আজ এক অনুষ্ঠানের আয়োজন করা হয়। এর সূচনা করেন এইমস কল্যাণীর অধিকর্তা ডাক্তার রামজি সিং। তিনি 'বধিরতা এবং কিছু সতর্কবার্তা' নামে একটি বই প্রকাশ করেন।
এর আগে অ্যাসোসিয়েশন অফ ইএনটি, পশ্চিমবঙ্গ শাখার উদ্যোগে বধিরতা নিয়ে এক সচেতনতা মূলক অনুষ্ঠানের আয়োজন করা হয়। এইমসের মেডিকেল সুপারিনটেনডেন্ট এবং নাক- কান- গলা বিভাগের প্রধান ডাক্তার অজয় মল্লিক জানান, ক্রমাগত শব্দ দূষণের ফলে বধিরতার সংখ্যা বাড়ছে। নবজাতকদের বধিরতা চিহ্নিতকরণের জন্য সহজ উপায় রয়েছে বলে তিনি জানান। বধিরতা দূর করতে হিয়ারিং এইড এর পাশাপাশি বর্তমানে ককলিয়ার ইমপ্লান্ট এবং ব্রেনস্ট্রেম অস্ত্রোপচারের ব্যবস্থা রয়েছে বলে তিনি উল্লেখ করেন।
CG/SB
(Visitor Counter : 13
কেন্দ্রীয়মন্ত্রিসভা
খনিজ তেল এবং গ্যাস উত্তোলনে উন্নত পদ্ধতি ব্যবহারকে উৎসাহিত করতে একটি নীতি কাঠামো কেন্দ্রীয় মন্ত্রিসভায় অনুমোদিত
নয়াদিল্লি, ১২ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, খনিজ তেল এবং গ্যাসের অভ্যন্তরীণ উৎপাদন বাড়ানোর জন্য, উৎপাদনের উন্নত পদ্ধতি/অচিরাচরিত হাইড্রোকার্বন উৎপাদন পদ্ধতিকে উৎসাহিত করতে একটি নীতিকাঠামো গঠনের বিষয়টি অনুমোদিত হয়েছে। সেল গ্যাস ও তেল উৎপাদন ; টাইট গ্যাস ও তেল উৎপাদন ; গ্যাস হাইড্রেট এবং হেভি অয়েল থেকে তেল উৎপাদন, উন্নত উৎপাদন পদ্ধতি, অচিরাচরিত হাইড্রোকার্বন উৎস থেকে তেল ও গ্যাস সংগ্রহ এবং প্রযুক্তিগতভাবে জটিল পদ্ধতিতে প্রাকৃতিক উৎস থেকে খনিজ তেল সংগ্রহের বিষয়টিকে এই নীতি কাঠামোর মধ্যে ধরা হয়েছে।
শিক্ষা এবং গবেষণা সংস্হার সঙ্গে শিল্প সংস্হার মেলবন্ধনের মাধ্যমে খনিজ তেল ও গ্যাসের অনুসন্ধান ও উৎপাদনের কাজকে উৎসাহিত করার লক্ষ্যেই কৌশলগত উদ্দেশে এই নীতি নির্ধারণ করা হয়েছে। সমস্ত চুক্তিভিত্তিক ব্যবস্হা এবং মনোনীত তৈলক্ষেত্রে এই নীতি কার্যকর হবে। নতুন এই নীতির ফলে খনিজ তেল অনুসন্ধান ও উৎপাদন ক্ষেত্রে বিনিযোগ বৃদ্ধি পাবে, অর্থনৈতিক তৎপরতা বাড়বে এবং অতিরিক্ত কর্মসংস্হানের সুযোগ সৃষ্টি হবে। বর্তমানে প্রচলিত তৈলক্ষেত্রগুলিতে নতুন এবং অত্যাধুনিক প্রযুক্তি ব্যবহারে এই নীতি সহায়ক ভূমিকা নেবে। নীতিটি রূপায়ণের জন্য কেন্দ্রীয় পেট্রল ও খনিজ তেল মন্ত্রক ; হাইড্রোকার্বন মহানির্দেশনালয়, শিল্পসংস্হা এবং শিক্ষা গবেষনা জগতের প্রতিনিধিদের নিয়ে একটি কমিটি গঠন করা হবে। আগামী ১০ বছরের জন্য এই কমিটি কার্যকর থাকবে এবং নতুন এই নীতিতে প্রস্তাবিত আর্থিক সুযোগ-সুবিধাগুলি ১২০ মাসের জন্য পাওয়া যাবে। দেশের খনিজ তেল ক্ষেত্রে আগামী ২০ বছরে ১২০ মিলিয়ন মেট্রিক টন অতিরিক্ত খনিজ তেল উৎপাদন এবং ৫২ বিলিয়ন ঘনমিটার অতিরিক্ত গ্যাস উৎপাদনের লক্ষ্যেই এই নীতিকাঠামো প্রণয়ন করা হয়েছে।
CG/PB/NS/…
(Visitor Counter : 533
কেন্দ্রীয়মন্ত্রিসভা
পুনর্নবীকরণযোগ্য শক্তি ক্ষেত্রে ভারত ও ফ্রান্সের মধ্যে স্বাক্ষরিত সমঝোতাপত্রে মন্ত্রিসভার সায়
নতুন দিল্লি, ৩ মার্চ, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে ভারত ও ফ্রান্সের মধ্যে পারস্পরিক সহযোগিতার লক্ষ্যে পুনর্নবীকরণযোগ্য শক্তি ক্ষেত্রে স্বাক্ষরিত সমঝোতাপত্র বা মউ সম্পর্কে অবহিত করা হয়েছে। উল্লেখ করা যেতে পারে, চলতি বছরের গোড়ায় জানুয়ারি মাসে দুই দেশের মধ্যে এই মউ স্বাক্ষরিত হয়।
পুনর্নবীকরণযোগ্য শক্তি ক্ষেত্রে পারস্পরিক সুবিধা, সমতা ও অধিকারের মত বিষয়গুলির ওপর ভিত্তি করে দ্বিপাক্ষিক সহযোগিতার প্রসার ঘটাতেই এই মউ স্বাক্ষরিত হয়। মউ অনুযায়ী সৌর, বায়ু, জল এবং জৈবগ্যাস শক্তি ক্ষেত্রে প্রযুক্তি হস্তান্তরের বিষয়গুলিতে দুই দেশের মধ্যে সহযোগিতা গড়ে উঠবে।
স্বাক্ষরিত এই সমঝোতাপত্রের গুরুত্বপূর্ণ বিষয়গুলি হল –
• বিজ্ঞান ও প্রযুক্তির সঙ্গে যুক্ত কর্মীদের আদান-প্রদান ও প্রশিক্ষণ;
• বৈজ্ঞানিক এবং প্রযুক্তি সম্পর্কিত তথ্য ও পরিসংখ্যান আদান-প্রদান;
• কর্মশিবির ও সেমিনার আয়োজন তথা সাজসরঞ্জাম, ব্যবহারিক জ্ঞান ও প্রযুক্তির হস্তান্তর;
• যৌথভাবে গবেষণাধর্মী এবং প্রযুক্তিগত কর্মসূচি প্রনয়ণ।
দুই দেশের মধ্যে স্বাক্ষরিত এই সমঝোতাপত্রের ফলে পুনর্নবীকরণযোগ্য শক্তি ক্ষেত্রে প্রযুক্তিগত ব্যবহারিক জ্ঞানের বিকাশ ঘটবে, পক্ষান্তরে ২০৩০ সালের মধ্যে ভারতে ৪৫০ গিগাওয়াট পুনর্নবীকরণযোগ্য শক্তি উৎপাদনের উচ্চাকাঙ্খি লক্ষ্য পূরণ করা সম্ভব হবে।
নারীওশিশুবিকাশমন্ত্রক
নারী শক্তি পুরস্কার – ২০২০’র জন্য মনোনয়ন জমা দেওয়ার শেষ তারিখ বাড়িয়ে ৬ই ফেব্রুয়ারি করা হয়েছে
নয়াদিল্লি, ০২ ফেব্রুয়ারি, ২০২১
কেন্দ্রীয় নারী ও শিশু উন্নয়ন মন্ত্রক নারী শক্তি পুরস্কার ২০২০’র জন্য মনোনয়ন জমা দেওয়ার শেষ তারিখ বাড়িয়ে ৬ই ফেব্রুয়ারি করেছে। প্রতি বছর ৮ই মার্চ ‘আন্তর্জাতিক নারী দিবস’ – এর অনুষ্ঠানে ‘নারী শক্তি পুরস্কার’ প্রদান করা হয়ে থাকে। মহিলাদের ক্ষমতায়নের ক্ষেত্রে ব্যতিক্রমী কাজকে স্বীকৃতি জানাতে মন্ত্রক এই পুরস্কার প্রদান করে থাকে।
মূলত, সিদ্ধান্ত গ্রহণের ক্ষেত্রে কার্যকরি ভূমিকা পালন, প্রথাগত এবং প্রথাগত নয় এমন ক্ষেত্রে মহিলাদের দক্ষতা উন্নয়ন, গ্রামীণ মহিলাদের ক্ষমতায়ন ও মৌলিক সুযোগ-সুবিধা প্রদান, বিজ্ঞান, প্রযুক্তি, শিল্পকলা এবং অন্যান্য উল্লেখযোগ্য কাজের ক্ষেত্রে মহিলাদের উৎসাহদান, স্বাস্থ্য সুরক্ষা ও সুস্থতা, শিক্ষা, দক্ষতা এবং নারীর সম্মান ও মর্যাদা প্রদানের লক্ষ্যে গুরুত্বপূর্ণ কাজের জন্য ব্যক্তি/গোষ্ঠী/এনজিও সংস্থাকে এই পুরস্কার প্রদান করা হয়ে থাকে। পুরস্কার-স্বরূপ নগদ ২ লক্ষ টাকা দেওয়া হয় পুরস্কার বিজয়ীদের।
কমপক্ষে ২৫ বছর বয়সী এবং যে কোনও প্রতিষ্ঠানে ৫ বছর ধরে সংশ্লিষ্ট ক্ষেত্রে কাজ করে থাকলে সংস্থার পক্ষ থেকে ঐ মহিলা আবেদনের যোগ্য। এই নারী শক্তি পুরস্কার কোনও ভৌগোলিক সীমানায় আবদ্ধ নয়। নারী ক্ষমতায়নের পাশাপাশি, তাঁদের অদম্য চেতনা তুলে ধরতে এবং পুরুষতান্ত্রিক মনোভাব ভাঙতে এই পুরস্কার বিশেষ অনুপ্রেরণা যোগায়। এমনকি,এই পুরস্কার লিঙ্গ ও সামজিক বৈষম্যের বিরুদ্ধে রুখে দাঁড়াতে উৎসাহ দেয়। এই পুরস্কার সমাজের অগ্রগতিতে মহিলাদের সমান অংশীদারিত্বের স্বীকৃতি প্রদানের এক প্রচেষ্টা-স্বরূপ।
অর্থমন্ত্রক
কেন্দ্রীয় অর্থমন্ত্রী শ্রীমতী নির্মলা সীতারমন জি-২০ শিখর সম্মেলনে “একসঙ্গে পুনরুত্থান, শক্তিশালী পুনরুত্থান’ শীর্ষক বিষয়ের উপর বক্তব্য রেখেছেন
নয়াদিল্লি, ০৯ ডিসেম্বর, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ ইন্দোনেশিয়ার পৌরোহিত্যে বালিতে আয়োজিত জি-২০ শিখর সম্মেলনে ভার্চ্যুয়াল মাধ্যমে অংশগ্রহণ করেন। অনুষ্ঠানে “একসঙ্গে পুনরুত্থান, শক্তিশালী পুনরুত্থান” শীর্ষক বিষয়ের ওপর বক্তব্য রাখেন। তিনি বলেন, বিশ্ব অর্থনীতির একটি শক্তিশালী, সুস্থায়ী, ভারসাম্য পূর্ণ এবং অন্তর্ভুক্তিমূলক পুনরুত্থানের প্রয়োজন। এতে সমস্ত দেশের সম্মিলিত অগ্রগতি নিশ্চিত অপরিহার্য। তিনি সাশ্রয়ী মূল্যে ও সকলের জন্য ন্যায়সঙ্গত টিকাকরণ সুনিশ্চিত করার ওপর জোর দেন। একই সঙ্গে শ্রীমতী সীতারমন জানান, ভারতে খুব অল্প সময়ের মধ্যেই ১২৫ কোটিরও বেশি টিকার ডোজ দেওয়া হয়েছে। এমনকি, ভারত ৯০টিরও বেশি দেশে ৭.২ কোটি টিকা সরবরাহ করেছে।
কেন্দ্রীয় অর্থমন্ত্রী উন্নয়নের পথ মসৃণ করে তুলতে পরিকাঠামো ক্ষেত্রে বিনিয়োগ বৃদ্ধির ওপর গুরুত্ব আরোপ করেন। শ্রীমতী সীতারমন জানান, সরকারের পুনর্গঠনের প্রচেষ্টায় সবুজ ক্ষেত্রে বিনিয়োগগুলি মুখ্য ভূমিকা পালন করবে। উন্নয়নশীল দেশগুলিকে জলবায়ু-ভিত্তিক অর্থনীতি, সবুজ প্রযুক্তির ক্ষেত্রে আরও উৎসাহিত করে তোলার আহ্বান জানান তিনি।
CG/SS/SB
(Visitor Counter : 90
মাইন্স মন্ত্রালয়
কেন্দ্র মন্ত্রী, শ্রী প্রহলাদ জোশীগী নুমিৎ ৬নিগী ওস্ত্রেলিয়া খোঙচৎ হৌখ্রে
মন্ত্রী অমসুং ইন্দস্ত্রী বোদীশিংগা মীফম কয়া অমা পাংথোক্কনি
লিথিয়ম অমসুং কোবাল্ত প্রোজেক্তশিংদা পুন্না ইনভেস্তমেন্ত তৌমিন্নবা য়াবগী হীরমদা মিৎয়েং চঙগনি
শ্রী জোশীনা ওস্ত্রেলিয়াগী ভারতকী দাইস্পোরাশিংগা উন্নগনি
পার্লিয়ামেন্তরী এফিয়র্স, কোল অমসুং মাইনগী কেন্দ্র মন্ত্রী, শ্রী প্রহলাদ জোশীনা জুলাই ৩, ২০২২দগী হৌখিবা নুমিৎ ৬নিগী ওস্ত্রেলিয়া খোংচৎকী শরুক অমা ওইনা ইনর্জীগী ক্লীন সোর্সকী মাইকৈদা মায় ওনশিনবগী চাউরবা মিসন অমগী শরুক অমা ওইনা সেক্যুর ওইবা, চাউবা অমসুং কম্মর্সিএল ওইনা খুদোংচাবা স্ত্রেতজিক অমসুং মরু ওইবা মিনরেল শেমগৎপগী পান্দম ফংনবা খোঙ্কাপ অমা হেন্না চঙশিন্নবা শেম-শাবা লোইরে।
প্রধান মন্ত্রী, শ্রী নরেন্দ্র মোদীনা অখন্নবা ওইনা, ক্রিতিকেল মিনরেল, কোয়লা, মাইনিং, দিফেন্স, ন্যু অমসুং রিনুএবল ইনর্জী, অনৌবা তেক্নোলোজী, লৌউ-শিংউগা মরী লৈনবা রিসর্চ অমসুং সাইবর সেক্যুরিতীগুম্বা তোঙানবা লমদা লৈবাক অনিগী মরক্তা তেংবাংনবা হেনগৎহন্দুনা ভারত-ওস্ত্রেলিয়াগী মরক্তা লৈনরিবা মরীবু অনৌবা থাক্তা পুখৎনবা অখন্নবা মিৎয়েং চঙদুনা লাকখি। প্রধান মন্ত্রীগী লুচিং মখাদা ভারত-ওস্ত্রেলিয়াগী মরীনা চাউখৎলকপগী মতোউ উবা ফংবগা লোয়ননা, ভারতনা ক্লীন ইনর্জীগী পান্দম ফংনবা থাংজিল্লিবা খোঙথাংশিংবু সস্তেনেবল ওইবা মওংদা খোঙজেল হেন্না য়াঙখৎহন্নবা খোঙফম চেৎলি।
ওস্ত্রলিয়াদা এন্থোনী অল্বানিজ সরকার হে লাকখ্রবা মতুংদা হন্দক্কী মীফম অসিনা মন্ত্রী, শ্রী প্রহলাদ জোশী অমসুং মেদলাইন কিংগী মরক্তা ফম্বা অহানবা মীফম ওইবনা মরম ওইরগা খোঙচৎ অসি মরু ওইরিবনি।
ওস্ত্রেলিয়া সরকারগী তোঙানবা মন্ত্রী অমসুং ওফিসিএল, ইন্দস্ত্রী বোদী অমসুং ওর্গনাইজেসন কয়াগা পাংথোক্কদবা মীফম পরেং অমগী থৌরাং লৈখ্রবনি। শ্রী প্রহলাদ জোশীনা রিসোর্স অমসুং নোরথর্ন ওস্ত্রেলিয়াগী মন্ত্রী, মেদলাইন কিং; মাইন, পেত্রোলিয়ম, ইনর্জী, করেক্তিব সর্ভিস অমসুং ইন্দস্ত্রীএল রিলেসন্সকী মন্ত্রী, বিল জোন্সতোন এম.এল.এ.গা উন্নগনি অমসুং দেপ্যুতী প্রিমিয়র, শ্রী পাউল তুল, রিজনেল ন্যু সাউথ ৱেল্সকী মন্ত্রী অমদি পুলিসকী মন্ত্রীগা ভিদিও কনফরেন্স পাংথোকপগী থৌরাং অমসু লৈরি।
শ্রী জোশীনা মিনরেল মরাং কায়না লৈবা তিয়াঙ্কী লিথিয়ম ক্বিনানা অমসুং গ্রীনবুশহ মাইন্দা চৎকনি।
লৈবাক অনিগী মরক্তা লৈরিবা বাইলেতরেল ত্রেদকী মরীবু হেন্না মপাঙ্গল লৈহন্নবা অমসুং সেক্যুর ওইবা, চাউবা অমসুং কম্মর্সিএল্গী খুদোংচাবা লৈবা মিনরেল সপ্লাই চেন অমা শেমগৎপা নাকল অনিনা পাম্নরিবা অসিগী লম্বী য়াৎপগী পান্দমগা লোয়নবা মাইন মন্ত্রালয়গী মখাদা লৈবা সি.পি.এস.ই. অহুম পুন্না পায়খৎমিন্নবা খোঙথাং, খাঞ্জী বিদেশ ইন্দিয়া লিমিতেদ  অমসুং ওস্ত্রেলিয়া সরকারগী ক্রিতিকেল মিনরেল ফেসিলিতেসন ওফিস গী মরক্তা খুৎয়েক পীনবখিবা এম.ও.য়ু.গী মতাংদা শ্রী জোশীনা মহাক্কী খোঙচৎ মনুংদা থবক পায়খৎনবা থৌরাং লৈরি। ভারত-ওস্ত্রেলিয়া ক্রিতিকেল মিনরেল ইনভেস্তমেন্ত পার্ত্নরশিপ্না ওস্ত্রলিয়াদা লিথিয়ম অমসুং কোবাল্তকী ওইথোকপা য়াবা প্রোজেক্তা পুন্না ইনভেস্তমেন্ত তৌমিন্নবগী থৌরাং লৈরি, হায়রিবা থৌওং অসিনা ভারতনা ক্লীন ইনর্জীগী মাইকৈদা খোঙদাবা পাম্লিবা অসিদা য়াম্না মরু ওইগনি। খোঙথাং অসিনা ই-মোবিলিতী থৌরাং কয়াদা ভারতকী মিনরেল সেক্যুরিতীদা তেংবাংগনি অমসুং ক্রিতিকেল অমসুং স্ত্রেতজিক মিনরেল শিজিন্নবা য়াবা তোঙানবা সেক্তরশিংদসু মসিনা য়াম্না তেংবাংগনি।
মাইন অমসুং মিনরেল সেক্তরদা পাংথোক্কদবা অচৌবা অহোংবা কয়া পুরক্কদবা রিফোর্মগী মতাংদা পাউদম্বগা লোয়ননা শ্রী জোশীনা মহাক্কী খোঙচৎ মনুংদা ভাইব্রেন্ত ওইরবা ভারতকী দাইস্পোরাশিংগী মফমদা ৱা ঙাঙগনি।
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ৩০শে জুন, ২০২১
দেশজুড়ে টিকাকরণ অভিযানে এ পর্যন্ত ৩৩ কোটি ২৮লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৪৫,৯৫১ ।
ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৫,৩৭,০৬৪।
এই মুহূর্তে দেশে মোট সংক্রমিতের মাত্র ১.৭৭% চিকিৎসাধীন।
সারা দেশে এ পর্যন্ত মোট সুস্থ হয়েছেন ২ কোটি ৯৪ লক্ষ ২৭হাজার ৩৩০ জন।
গত চব্বিশ ঘন্টায় আরোগ্য লাভ করেছেন ৬০,৭২৯ জন।
পর পর ৪৮ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার হার বেড়ে হয়েছে ৯৬.৯২%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৬৯%।
পরপর ২৩ দিন দৈনিক সংক্রমিতের হার ৫%র কম౼আজ এই হার ২.৩৪%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪১ কোটি ০১ লক্ষ।
CG/CB/
(
প্রধানমন্ত্রীরদপ্তর
প্রধানমন্ত্রী সকলকে প্রধানমন্ত্রী সংগ্রহালয় ঘুরে দেখার অনুরোধ জানিয়েছেন
নয়াদিল্লি, ১৮ এপ্রিল, ২০২৩
প্রধানমন্ত্রী শ্রী নরেন্দ্র মোদী সকলকে নতুন দিল্লিতে প্রধানমন্ত্রী সংগ্রহালয়টি ঘুরে দেখার অনুরোধ জানিয়েছেন।
প্রাক্তন প্রধানমন্ত্রী চন্দ্রশেখরের পুত্র শ্রী নিরজ শেখর এক ট্যুইট বার্তায় প্রধানমন্ত্রী সংগ্রহালয় ঘুরে দেখার অভিজ্ঞতা জানিয়েছেন। এই ট্যুইটের প্রত্যুত্তরে প্রধানমন্ত্রী বলেছেন :
“চন্দ্রশেখরজির মতো মহান ব্যক্তিত্বের সঙ্গে সময় কাটানোর সৌভাগ্য আমার হয়েছিল। তাঁর কাছ থেকে অনেক কিছু শেখার সুযোগ পেয়েছি। প্রধানমন্ত্রী সংগ্রহালয়ে দেশবাসী চন্দ্রশেখরজি ছাড়াও আমাদের সমস্ত প্রধানমন্ত্রীর বিষয়ে জানতে পারবেন। সকলের কাছে আমার অনুরোধ, আপনারা অবশ্যই এটি ঘুরে দেখুন।”
PG/CB/DM/
(
স্বাস্থ্যওপরিবারকল্যাণমন্ত্রক
কোভিড-১৯এর বিরুদ্ধে লড়াইয়ে মূল অভ্যাসগুলি ফিরিয়ে নিয়ে আসুন : কেন্দ্রীয় স্বাস্থ্য মন্ত্রকের প্রথম সারির কর্মীদের মাস্ক বিতরণের সময় একথা জানালেন ডাঃ হর্ষ বর্ধন
নয়াদিল্লী, ১৮ জুন, ২০২১
কোভিড মোকাবিলায় যথাযথ আচরণবিধি মেনে চলা প্রয়োজন। এর অন্যতম অঙ্গ হল মাস্ক ব্যবহার করা। কেন্দ্রীয় স্বাস্থ্য মন্ত্রকের প্রথম সারির কর্মীদের মাস্ক বিতরণের সময় একথা জানিয়েছেন কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন। তিনি বলেন, বিভিন্ন শিল্প ও বাণিজ্যেক সংস্থার ব্যক্তিত্ব, রাজনৈতিক নেতা সকলকে যথাযথভাবে কোভিড আচরণবিধি মেনে চলতে হবে। কোভিড-১৯ থেকে দেশকে মুক্ত করতে প্রত্যেককে কোভিড আচরণবিধি মেনে চলা প্রয়োজন । এই আচরণ বিধিগুলিকে এক 'জন আন্দোলন'এর রূপ দিতে হবে। এরই অঙ্গ হিসেবে কেন্দ্রীয় স্বাস্থ্য মন্ত্রকের প্রথম সারির কর্মীদের মাস্ক বিতরণের উদ্যোগ নেওয়া হয়েছে।
কেন্দ্রীয় স্বাস্থ্যমন্ত্রী বলেন, গত এক বছর ধরে সরকার কোভিড মোকাবিলায় দিন-রাত কাজ করে চলেছে। প্রধানমন্ত্রী শ্রী নরেন্দ্র মোদীর নেতৃত্বে সরকার সংক্রমণের সংখ্যা কমিয়ে আনতে সফল হয়েছে। বছরের গোড়ার দিকে টিকাদান শুরুর সঙ্গে সঙ্গে সাধারণ মানুষের মধ্যে কোভিড আচরণবিধি মেনে চলার ক্ষেত্রে শিথিলতার প্রবণতা লক্ষ্য করা গেছে, যা মোটেই সঠিক হয়নি। এর ফলস্বরূপ সংক্রমণের দ্বিতীয় ঢেউ আছড়ে পড়ে । কেন্দ্রীয় স্বাস্থ্যমন্ত্রী আরও বলেন, এই সংক্রমণের প্রবণতা রুখতে সরকার বদ্ধপরিকর। তিনি বলেন, সংক্রমণ রুখতে সবচেয়ে শক্তিশালী অথচ সহজ অস্ত্র হল মাস্ক ব্যবহার করা। এরজন্য সমাজের সর্বস্তরের মানুষকে এই আচরণবিধি যথাযথভাবে মেনে চলার আহ্বান জানিয়েছেন তিনি। পাশাপাশি টিকা গ্রহণের প্রয়োজনীয়তা সম্পর্কেও উল্লেখ করেন তিনি। স্বাস্থ্যমন্ত্রী বলেন, বিশ্বের বৃহত্তম টিকাকরণ অভিযানের মধ্যে ভারতে ১৮ বছরের বেশি বয়সী প্রত্যেক নাগরিককে বিনামূল্যে টিকা দেওয়া হচ্ছে। টিকাকরণ অভিযানকেও 'এক জন আন্দোলন' এর রূপ দেওয়ার জন্য আহ্বান জানান তিনি। এদিন অনুষ্ঠানে কেন্দ্রীয় স্বাস্থ্য সচিব শ্রী রাজেশ ভূষণ, অতিরিক্ত সচিব শ্রীমতি আরতি আহুজা, ইন্ডিয়ান রেডক্রস সোস্যাইটির সাধারণ সচিব শ্রী আর কে জৈন উপস্থিত ছিলেন।
CG/SS/NS
(Visitor Counter : 147
রাষ্ট্রপতিরসচিবালয়
ডঃ এ.পি.জে. আব্দুল কালামের জন্ম বার্ষিকীতে রাষ্ট্রপতির শ্রদ্ধা জ্ঞাপন
নয়াদিল্লি, ১৫ অক্টোবর, ২০১৯
প্রাক্তন রাষ্ট্রপতি ডঃ এ.পি.জে. আব্দুল কালামের জন্ম বার্ষিকীতে রাষ্ট্রপতি ভবণে শ্রদ্ধা জ্ঞাপন করেছেন রাষ্ট্রপতি রামনাথ কোবিন্দ।
রাষ্ট্রপতি ভবণের আধিকারিক এবং তাঁদের পরিবারের সদস্যরাও ডঃ কালামের প্রতি শ্রদ্ধা জানান।
CG/SS/NS
(Visitor Counter : 58
স্বাস্থ্যওপরিবারকল্যাণমন্ত্রক
জনসংখ্যা নিয়ন্ত্রণ
নয়াদিল্লি, ২২ নভেম্বর, ২০১৯
জনসংখ্যা নিয়ন্ত্রণের প্রয়োজনীয়তা সম্পর্কে সচেতনতা বাড়াতে এবং জনগণকে সংবেদনশীল করে তুলতে সরকার একাধিক পদক্ষেপ নিয়েছে। এই পদক্ষেপগুলির মধ্যে রয়েছে টিভিতে বিজ্ঞাপন, পোস্টার ও হোর্ডিং দেওয়া, সারা বছর জুড়ে রেডিওতে বিশেষ অনুষ্ঠান এবং ২০১৭ সালে শুরু হওয়া পরিবার পরিকল্পনা সংক্রান্ত একটি পৃথক ওয়েবসাইট চালু। বিশ্ব জনসংখ্যা দিবস উদযাপনের পাশাপাশি, সারা বছর ধরে নির্বীজকরণের ব্যাপারে প্রচার চালানো হচ্ছে। এছাড়া, ‘শাশুড়ি-বৌমা সম্মেলন’, ভ্রাম্যমান প্রচার গাড়ি, পরামর্শমূলক অনুষ্ঠান প্রভৃতি কর্মসূচি গ্রহণ করা হয়েছে। পরিবার পরিকল্পনা সম্পর্কিত বিভিন্ন পরিষেবা আরও বেশি করে সাধারণ মানুষের কাছে পৌঁছে দিতে সরকার একাধিক কর্মসূচি গ্রহণ করেছে। এই সমস্ত কর্মসূচির মধ্যে রয়েছে – মিশন পরিবার বিকাশ, গর্ভ নিরোধক নানা উপায়, গর্ভ নিরোধক সামগ্রী বা উপকরণের নতুন নকশা বিশিষ্ট প্যাকেট, বন্ধ্যাত্বকরণে ক্ষতিগ্রস্তদের এককালীন অনুদান প্রদান, আশাকর্মীদের মাধ্যমে গর্ভ নিরোধক উপকরণ বাড়ি বাড়ি পৌঁছে দেওয়া, প্রথম ও পরবর্তী শিশুর জন্মের মধ্যে নির্দিষ্ট সময়ের ফারাক রাখা, গর্ভধারণ সম্পর্কে নিশ্চিত হওয়ার প্রয়োজনীয় উপকরণ আশা কর্মীদের মাধ্যমে পৌঁছে দেওয়া প্রভৃতি রয়েছে।
সরকারের গৃহীত এই পদক্ষেপগুলির মাধ্যমে গর্ভধারণের সংখ্যা ২০১৭ সালে ২.২ পয়েন্ট কমে এসেছে। নবজাতক হার ২০০৫-এর ২৩.৮ থেকে ২০১৭-তে ২০.২ হয়েছে। এছাড়াও, কিশোরীদের ক্ষেত্রে মাতৃত্বের হার ১৬ শতাংশ থেকে কমে ৮ শতাংশ হয়েছে।
লোকসভায় আজ এক লিখিত জবাবে একথা জানান স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
SSS/BD/DM
(Visitor Counter : 2407
যোগাযোগওতথ্যপ্রযুক্তিমন্ত্রক
প্রধানমন্ত্রীর টেলি যোগাযোগ ক্ষেত্রের সংস্কারের প্রস্তাবে সাড়া দিয়ে সংশ্লিষ্ট শিল্প সংস্থাগুলি ফাইভজি স্পেকট্রামের নিলামে অংশ নিয়েছে, সরকারের এর ফলে আয় হয়েছে ১,৫০,১৭৩ কোটি টাকা
নয়াদিল্লি, ২ আগস্ট, ২০২২
কেন্দ্র ৭২,০৯৮ মেগাহার্ৎজ স্পেকট্রামের নিলাম করেছে। এর মধ্যে ৭১ শতাংশ বা ৫১,২৩৬ মেগাহার্ৎজ স্পেকট্রাম বিক্রি করা সম্ভব হয়েছে। টেলি যোগাযোগ সংস্থাগুলি ১ লক্ষ ৫০ হাজার ১৭৩ কোটি টাকার বিনিময়ে স্পেকট্রামগুলি কিনেছে। মেসার্স আদানি ডেটা নেটওয়ার্কস লিমিটেড কিনেছে ২৬ গিগাহার্ৎজ ওয়েবব্যান্ডে ৪০০ মেগাহার্ৎজ স্পেকট্রাম। মেসার্স ভারতী এয়ারটেল লিমিটেড ৯০০, ১৮০০, ২১০০, ৩৩০০ মেগাহার্ৎজ এবং ২৬ গিগাহার্ৎজ-এর ব্যান্ড কিনেছে, অর্থাৎ মেসার্স ভারতী এয়ারটেল লিমিটেড ১৯ হাজার ৮৬৭ দশমিক ৮ গিগাহার্ৎজ কিনেছে। মেসার্স রিলায়েন্স জিও ইনফোকম লিমিটেড ২৪ হাজার ৭৪০ মেগাহার্ৎজ স্পেকট্রাম কিনেছে। মেসার্স ভোডাফোন আইডিয়া লিমিটেড ৬ হাজার ২২৮ মেগাহার্ৎজ স্পেকট্রাম কিনেছে।
আদানি ডেটা নেটওয়ার্ক ২১২ কোটি টাকার দরপত্র জমা দিয়েছে। ভারতী এয়ারটেল লিমিটেড ৪৩ হাজার ৪৮ কোটি টাকা, রিলায়েন্স জিও ইনফোকম ৮৮ হাজার ৭৮ কোটি টাকা এবং ভোডাফোন আইডিয়া লিমিটেড ১৮ হাজার ৭৯৯ কোটি টাকার বিনিময়ে স্পেকট্রাম কিনেছে। সমস্ত অংশীদারদের প্রতি বছর ১৩ হাজার ৩৬৫ কোটি টাকা দিতে হবে।
৬০০ মেগাহার্ৎজকে এই প্রথম নিলামের জন্য তোলা হয়েছে। তবে কেউই এই নিলামে অংশ নেয়নি। মোবাইল সংস্থাগুলি এখনও প্রয়োজনীয় সরঞ্জাম তৈরি করতে পারেনি, যার সাহায্যে ৬০০ মেগাহার্ৎজ তরঙ্গ ব্যবহার করা যাবে। ৭০০ মেগাহার্ৎজ-এর ক্ষেত্রে ফাইভজি ব্যবস্থাপনা গড়ে তোলা হয়েছে। মেসার্স রিলায়েন্স জিও দেশজুড়ে ১০ মেগাহার্ৎজ স্পেকট্রাম কিনেছে। ৮০০-২৫০০ মেগাহার্ৎজ-এর মধ্যে তরঙ্গ ফোরজি পরিষেবার মানোন্নয়নে ব্যবহার করা যাবে। ৩ হাজার ৩০০ মেগাহার্ৎজ-টি অত্যন্ত গুরুত্বপূর্ণ। টেলি যোগাযোগ সংস্থাগুলি তাদের ফোরজি প্রযুক্তির মানোন্নয়ন ঘটাতেও এই তরঙ্গ ব্যবহার করবে। পাশাপাশি এর সাহায্যে ফাইভজি পরিষেবা দেওয়া সম্ভব হবে।
২৬ গিগাহার্ৎজ-এর সাহায্যে বিভিন্ন সরকারি কাজ করা হবে। কেন্দ্রীয় রাষ্ট্রায়ত্ত্ব সংস্থা মেসার্স মেটাল স্ক্র্যাপ ট্রেডিং কর্পোরেশন নিলাম প্রক্রিয়া পরিচালনা করেছে। প্রধানমন্ত্রী শ্রী নরেন্দ্র মোদী টেলি যোগাযোগ ক্ষেত্রের সংস্কার মূলক স্বচ্ছ নীতি অনুসরণ করার এই স্পেকট্রামগুলির নিলাম প্রক্রিয়া সফল হল। আগামী সেপ্টেম্বর, অক্টোবরের মধ্যে ফাইভজি পরিষেবার জন্য স্পেকট্রাম বন্টনের কাজ সম্পূর্ণ হবে বলে আশা করা হচ্ছে। টেলি যোগাযোগ ব্যবস্থায় স্পেকট্রাম অত্যন্ত গুরুত্বপূর্ণ। প্রয়োজনীয় স্পেকট্রাম পেলে বিভিন্ন সংস্থা আরও উন্নত পরিষেবা দিতে সক্ষম হবে।
PG/CB/NS
(Visitor Counter : 97
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি-র প্লাস্টিক মিশ্রিত হাতে তৈরি কাগজ পুনর্ব্যবহারযোগ্য বর্জ্য প্লাস্টিক থেকে উদ্ভাবন সংক্রান্ত পেটেন্ট পেয়েছে
নয়াদিল্লী, ৫ আগস্ট, ২০২১
খাদি ও গ্রামোদ্যোগ শিল্প কমিশন  প্লাস্টিক মিশ্রিত হাতে তৈরি কাগজ উদ্ভাবনের জন্য পেটেন্ট পেয়েছে। এর ফলে পরিবেশে প্লাস্টিকের দূষণজনিত সমস্যা হ্রাস পাবে। কেভিআইসি-র জয়পুরের কুমারাপ্পা ন্যাশনাল হ্যান্ডমেড পেপার ইন্সটিটিউট কে কন্ট্রোলার অফ পেটেন্ট ইন্টেলেকচুয়াল প্রপার্টি অফ ইন্ডিয়া দোশরা আগস্ট পেটেন্ট সংক্রান্ত শংসাপত্র দিয়েছে। ২০১৮র সেপ্টেম্বরে প্লাস্টিক মিশ্রিত হাতে তৈরি কাগজ উদ্ভাবন করা হয়। দু-মাসের মধ্যে কেএনএইচপিআই-এর বিজ্ঞানীরা প্রকল্পটি বাস্তবায়িত করেন।
রিডিউসিং প্লাস্টিক ফ্রম নেচার বা রিপ্ল্যান প্রকল্পের আওতায় প্লাস্টিক মিশ্রিত হাতে তৈরি কাগজ উদ্ভাবন করা হয়। বর্জ্য প্লাস্টিক থেকে কাগজের মন্ড তৈরি করে হাতে তৈরি কাগজ বানানোর প্রয়াস ভারতে এই প্রথম। এর ফলে প্রধানমন্ত্রীর একবার ব্যবহারযোগ্য প্লাস্টিকের বিরুদ্ধে লড়াইয়ের উদ্যোগ শক্তিশালী হবে।
কেভিআইসি-র এই উদ্ভাবনটির পেটেন্ট প্রাপ্তি একটি অনন্য স্বীকৃতি। বর্জ্য প্লাস্টিক থেকে হাতে তৈরি কাগজ উদ্ভাবনের ফলে একদিকে যেমন পরিবেশ রক্ষা করা যাবে অন্যদিকে স্থিতিশীল কর্মসংস্থান সৃষ্টি হবে।
কেভিআইসি এবং রাজ্য খাদি বোর্ডগুলির অধীনে দেশে প্রায় ২৬৪০টি হাতে তৈরি কাগজের কেন্দ্র রয়েছে। এইসব কেন্দ্রগুলি থেকে প্লাস্টিক মিশ্রিত কাগজ তৈরি করলে প্রতি বছর প্রায় ৩ হাজার মেট্রিক টন বর্জ্য প্লাস্টিক পরিবেশ থেকে দূর করা সম্ভব হবে। বর্জ্য প্লাস্টিক সংগ্রহ করে সেগুলিকে পরিস্কার করা এবং তারপর সেগুলির প্রক্রিয়াকরণের জন্য প্রচুর মানব সম্পদের প্রয়োজন। কেভিআইসি শীঘ্রই প্লাস্টিক মিশ্রিত হাতে তৈরি কাগজের বিষয়ে শিল্পোদ্যোগীদের প্রশিক্ষণ দেবে এবং দেশজ কাগজ শিল্পের সঙ্গে এ সংক্রান্ত কারিগরি তথ্য ভাগ করে নেবে।
CG/CB /NS
(Visitor Counter : 162